ന്നാ താൻ കേസ് കൊട്

രതീഷ് ബാലകൃഷ്ണൻ പൊതുവാൾ സംവിധാനം നിർവ്വഹിച്ച് സന്തോഷ് ടി കുരുവിളയും, കുഞ്ചാക്കോ ബോബനും ഉദയാ പിക്ചേർസും ചേർന്ന് നിർമ്മിച്ച് 2022-ൽ പുറത്തിറങ്ങിയ ഒരു ആക്ഷേപഹാസ്യമലയാളചലച്ചിത്രമാണ് ന്നാ താൻ കേസ് കൊട്. കുഞ്ചാക്കോ ബോബൻ, ഗായത്രീ ശങ്കർ, ഷൂക്കൂർ വക്കീൽ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. സംഗീതസംവിധാനം നിർവ്വഹിച്ചിരിക്കുന്നത് ഡോൺ വിൻസെന്റ് ആണ്. കൊഴുമ്മൽ രാജീവൻ എന്ന പരിഷ്കൃത കള്ളന്റെ നീതിക്കുവേണ്ടിയുള്ള പോരാട്ടത്തെ ചുറ്റിപ്പറ്റിയാണ് കഥ വികസിക്കുന്നത്. 2022 ഓഗസ്റ്റ് 11-ന് തീയേറ്ററുകളിൽ പുറത്തിറങ്ങിയ ഈ ചിത്രം പ്രേക്ഷകശ്രദ്ധ പിടിച്ചു പറ്റി. ഈ ചിത്രം തീയേറ്റുകളിൽ ഹിറ്റാവുകയും ചെയ്തു.
കഥ സംഗ്രഹം
സ്വയം പ്രതിരോധിക്കാനുള്ള ഒരു നിരപരാധിയായ പ്രവൃത്തി സമൂഹത്തിലെ ഉന്നതരും ശക്തരുമായി കലഹമുണ്ടാക്കുമ്പോൾ നീതിക്കുവേണ്ടി പോരാടുന്ന പരിഷ്കൃത കള്ളനാണ് കൊഴുമ്മൽ രാജീവൻ.

കഥാപാത്രങ്ങളും അഭിനേതാക്കളും
 കുഞ്ചാക്കോ ബോബൻ - കൊഴുമ്മൽ രാജീവൻ
 ഗായത്രി ശങ്കർ - ദേവി
 രാജേഷ് മാധവൻ - സുരേശൻ
 പി.പി. കുഞ്ഞികൃഷ്ണൻ - മജിസ്ട്രേറ്റ് 1
 ബേസിൽ ജോസഫ് - മജിസ്ട്രേറ്റ് 2
 സിബി തോമസ് - ജോണി , ലോറി ഡ്രൈവർ
 എ.വി. ബാലകൃഷ്ണൻ അഡ്വക്കേറ്റ് കൃഷ്ണൻ
 അഡ്വ: ഷുക്കൂർ - അഡ്വ: ഷുക്കൂർ
 ഗംഗാധരൻ കുട്ടമത്ത് - അഡ്വ: ഗംഗാധരൻ
 മൃദുൽ നായർ - ആകാശ് കുഞ്ഞിക്കൺ, ബൈക്കർ
കുഞ്ഞുകൃഷ്ണൻ പണിക്കർ -  സബ് ഇൻസ്പെക്ടർ മധുസൂദനൻ
 ഉണ്ണിമായ പ്രസാദ് - മുഖ്യമന്ത്രി ദീപ
 ഭാനുമതി പയ്യന്നൂർ - നഴ്സ്
 നയന കിഷോർ - അഡ്വ: ഷുക്കൂറിന്റെ അസോസിയേറ്റ്
 ചിത്ര നായർ - സുമലത
 ഡോ. കെ.റ്റി. ബാലചന്ദ്രൻ - എഞ്ചിനീയർ സാമുവൽ
 ജേക്കബ് മാത്യു - രഘു
 സുധീർ സി.കെ. - എം.എൽ.എ. കുഞ്ഞിക്കണ്ണൻ
 മനോജ്‌ കടുമേനി -ഓട്ടോ ഡ്രൈവർ സജി

റിലീസ് 
 തിയേറ്ററുകളിൽ  
എം.എൽ.എ വീട്ടിൽ മോഷ്ടിക്കാൻ ശ്രമിക്കുന്നതിനിടെ കവർച്ചക്കാരന് നായയുടെ ആക്രമണത്തിൽ പരിക്കേറ്റതിനെക്കുറിച്ചുള്ള ഒരു പത്ര ലേഖനം ഉൾക്കൊള്ളുന്ന പോസ്റ്ററിലൂടെയാണ് റിലീസ് തീയതി വെളിപ്പെടുത്തിയത്. ചിത്രം 2022 ഓഗസ്റ്റ് 11-ന് തിയേറ്ററുകളിൽ റിലീസ് ചെയ്തു. 

ചിത്രത്തിന്റെ ഡിജിറ്റൽ അവകാശം ഡിസ്‌നി+ ഹോട്ട്‌സ്റ്റാർ സ്വന്തമാക്കി, തിരുവോണത്തോടനുബന്ധിച്ച് 2022 സെപ്റ്റംബർ 8 മുതൽ സ്ട്രീമിംഗ് ആരംഭിച്ചു .ചിത്രത്തിന്റെ സാറ്റലൈറ്റ് അവകാശം ഏഷ്യാനെറ്റിനാണ്.https://www.ottplay.com/news/nna-thaan-case-kodu-ott-release-date-when-and-where-to-watch-kunchacko-bobans-film-after-its-theatrical-run/33b8946f96470

അവലംബം

വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രതീഷ് ബാലകൃഷ്ണൻ പൊതുവാൾ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹോട്ട്സ്റ്റാറിൽ വന്ന സിനിമകൾ